Antsla Valla Kultuurikeskus

Kontsert "Eesti popmuusika ajalugu"
2026-03-27 19:00 - 21:00 (Europe/Helsinki) | Antsla Kultuurikeskus, Kooli tee 19, Antsla, Võrumaa, 66403, Eesti
PILET eelmüük 15 eur https://fienta.com/et/kontsert-eesti-popmuusika-ajalugu
kohapeal 20 eur
Kontserdi keskmes on rännak, mis algab Eesti popi varajastest sammudest ning kulgeb läbi kümnendite, pakkudes äratundmisrõõmu nii neile, kes mäletavad biitmuusika algust, kui ka neile, kes on üles kasvanud hilisemate hittide saatel.
Laval kohtuvad kogemus ja energia
Kava esitavad kolm omanäolist ja karismaatilist muusikut, kes on tuntud oma suurepärase vokaali ja lavalise kohalolu poolest:
Robert Linna – Eesti rock- ja popmuusika üks silmapaistvamaid meeshääli, kes kannab endas nii pärandit kui ka kaasaegset energiat.
Rainer Michelson – Ansambli Supernova eestvedaja ja kogenud muusik, kelle tämber ja kitarrimäng on saanud paljude Eesti hittide lahutamatuks osaks.
Anne Mari Saks – Uus särav ja andekas artist, kes lisab ansamblile naiselikku elegantsi ja vokaalset sügavust.
Mida oodata?
Kontserdil tulevad esitusele lood, mis on kujundanud meie rahvuslikku identiteeti – alates 40ndate ja 60ndate kuldsetest meloodiatest kuni hilisemate lemmikuteni. See ei ole pelgalt muusikaline esitlus, vaid südamlik tagasivaade ajastutele, kus laulud tähendasid vabadust, armastust ja ühtekuuluvust.
Eesti popmuusika ajalugu on täis peidetud aardeid ja suuri emotsioone. Meie eesmärk on need lood uuesti ellu äratada nii, et säiliks nende algne hingus, kuid lisanduks meile omane värskus,” sõnavad artistid.

Gongi- Ja Kristallihelid
2026-03-28 14:00 - 17:00 | Uue-Antsla Rahvamaja, Uue-Antsla, Antsla vald, Võrumaa, Eesti
Laulvate kristall-helikausside kontsert-seansid on oma olemuselt
vibratsiooniteraapia vorm. Lõdvestades oma keha ning meeli läbivad
kausside tekitatud helid meie emotsionaalset-, mentaalset- ja füüsilist keha.
Toimub tasakaalustumine ja energeetiline laadimine. Kristall-helikausid oma
puhaste toonidega on võimsaks abivahendiks tervenemisel, puhastumisel,
lõdvestumisel ja mediteerimisel. Kuulda saab kristallkausside komplekti,
millest suuremate läbimõõt ulatub poole meetrini ning millest kostuvad
helid mõjutavad kuulajate alumisi energiakeskuseid. Väikseima läbimõõduga
Soovitame
helikauss aga paitab oma helidega meie teadvuse kõrgeimaid sfääre.
Oma värvi helidesse lisavad Päikesegong ja Paiste sümfooniline gong mis
vabastavad kehas pinged ja seiskumised.
heli
seansiks võtta kaasa magamismatt ja tekk,
sest parim viis nautida tervendavaid helisid on lebades.
Aivar Täpsi
OSALUSTASU 15EUROT,
PALUN ANNA OMA SOOVIST OSALEMISEL TEADA , UUE-ANTSLA FB LEHEL VÕI TEL 55901116 KÄTLIN!!

Komöödia "Proov"
2026-03-30 19:00 | Uue-Antsla Rahvamaja, Uue-Antsla, Antsla vald, Võrumaa, Eesti
Pilet 10 EUR
Üks täiesti tavaline näiteringi proovipäev. Proov nagu iga teinegi. Ainult selle vahega, et esietendus on kirjade järgi homme, esimesed armastajad aga tülis ja kõigil osalistel on oma väiksemad ja suuremad mured, dilemmad ning kapriisid, millega nad üksteise järel lavastaja juures “maanduvad”. Ning selle kõige keskel lavastaja, kes püüab mitte hulluks minna ja samas kõigest hingest põhjendada, kunsti luua ning kujundit teha, sest seda on ju festivalidel korduvalt nõutud. Lavastuse sõnum on: ära põhjenda koguaeg, vaid räägi lihtsalt lugu.Autor: Janno PuuseppDramaturg ja lavastaja: Ingrid Ulst (Alle-Saija Teatritalu)Laval Kambja Püünelind: Margus Kriiva, Esta Toomsoo, Reet Kiuru, Margo Käsi, Toomas Keldoja, Siiri Paap, Aivar Piir. Piletid müügil enne algust kohapeal.

Kino "Midagi tõelist"
2026-04-02 18:00 - 19:30 | Antsla Kultuurikeskus, Kooli tee 19, Antsla, Võrumaa, 66403, Eesti
Pilet 6 eur, sooduspilet 5 eur
Film „Midagi tõelist“ põhineb Martin Alguse 2018. aastal ilmunud samanimelisel debüütromaanil, mis on pälvinud kriitikute tunnustuse ning jõudnud ka teatrilavadele.
Keskealine Leo elab koos naise Diana ja kahe lapsega äärelinna ridaelamus. Abikaasade vaheline armastus on hääbunud ning alles on vaid üksluine, harjumusest tingitud kooselu. Leod lohutab vaid lastega koosveedetud aeg, sest ta on loobunud nii abielus kui ka karjääris paremuse poole püüdlemisest. Pärast piinlikku intsidenti netipornoga hakkab Leo igatsema millegi tõelise järele – ta tahab leida kedagi, kes suudaks talle päriselt lähedust pakkuda. Seda tunnet taga ajades, satub Leo kriminaalse taustaga Karli väljapressimislõksu ning seisab ühtäkki silmitsi millegi väga tõelisega, mille tõttu võib Leo kaotada kõik.
Filmi režissöör on Evar Anvelt. Stsenaariumi autor on Martin Algus („Reetur“, „Elu ja armastus“, „Sangarid“, „Kalev“). „Midagi tõelist“ operaator on Mihkel Soe ja filmi kunstnik on Kaia Tungal. Filmi produtsentideks on Andreas Kask ja Esko Rips, kaasprodutsentideks on Tanel Tatter, Veiko Esken ja Lukas Trimonis.
Filmis näitlevad Jan Uuspõld (Leo), Kristo Viiding (Karl), Ester Kuntu (Diana), Jaanika Arum (Leila), Derek Leheste (Markus), Kitty Liis Kallas (Marta) jt.
Filmi tootja on Nafta Films, kelle portfooliosse kuuluvad Apteeker Melchiori triloogia ja spioonipõnevik „O2”. Filmi kaastootjateks on Apollo Film Productions ja Leedu filmitootja InScript. Filmi rahastavad Eesti Filmi Instituut, Eesti Kultuurkapital, Creative Europe Media, Leedu tax rebate süsteem ja Postimees. Filmi levitab Hea Film.

Kino Tsoorus "Meie Erika"
2026-04-09 19:00 | Tsooru Rahvamaja, Tsooru, Antsla vald, Võrumaa, Eesti
pilet 6 eur, sooduspilet 5 eur
Film jutustab südamliku ja kaasahaarava loo Eesti olümpiasangari Erika Salumäe teekonnast lastekodutüdrukust maailmarekordite ja olümpiakullani.

Tsooru mälumängur 2025-2026
2026-04-12 14:00 - 17:00 | Tsooru Rahvamaja, Tsooru, Antsla vald, Võrumaa, Eesti

Vallavillak 2025-2026 lõppvoor
2026-04-14 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Meelelahutuslik mälumäng, kus saab teadmisi proovile panna erinevatel teemadel Osalustasu 1 eur/osaleja Kuni 10 võistkonda (max 3 liiget )

Kino "Super Karvapall ja suur petuskeem"
2026-04-15 16:00 - 17:30 | Antsla Kultuurikeskus, Kooli tee 19, Antsla, Võrumaa, 66403, Eesti
PILET 6 eur, sooduspilet 5 eur
Film jutustab loo Emiliast, Simost ja Rasva-Anterost. Emilia (11-aastane) on saanud oma merisea hammustusest salajase võime: ta võib muutuda Super-Karvapalliks. Karvaseks kangelaseks, kelle missiooniks on aidata loomi. Ta parim sõber ja klassigeenius on Simo ning tema vaenlaseks on Rasva-Antero, kes on kooli halvim kiusaja ja linna rikkaima mehe poeg. Tegevusega liitub ka Rasva-Antero parim sõber Pietari. Loo keskmes on looduslikud teemad, sest kõik on mures lähedalasuva metsa ja selle karvaste sabadega elanike saatuse pärast. Aga mis juhtub, kui Emilia supervõimete allikas, milleks on tavaline veepudel, satub valedesse kätesse?

Monoetendus "Robot võttis mu töö ära"
2026-04-16 19:00 | Uue-Antsla Rahvamaja, Uue-Antsla, Antsla vald, Võrumaa, Eesti
Piletid: eelmüügist tavapilet 10 EUR, sooduspilet 8 EUR; kohapealt tavapilet 14 EUR, sooduspilet 12 EUR.
https://alle-saija-pood.voog.com/piletid/etendused/robot-vottis-mu-too-ara-16-04-2026-kl-19-00
Autor ja lavastaja: Marek Ranne.
Laval: Marek Ranne.
Margus on tavaline keskklassi mees, kelle elu pööratakse pea peale, kui tema töökoha kööki saabub uus töötaja – tehisintellektil põhinev robotkokk. See on lugu tööst ilma jäämisest, väärikuse otsimisest ja inimeseks jäämisest ajastul, kus masinad mitte ainult ei tee tööd, vaid võtavad ka ruumi meie hinges. Laval kulgeb Marguse monoloog läbi humoorikate ja valusate hetkede – argipäevastest olukordadest kuni sügava eksistentsiaalse kriisini. Ta räägib personalijuhiga, vaidle juhatajaga, meenutab tööraamatut ja püüab mõista, millal inimene muutus kuluks. Lugu on vaimukas, emotsionaalne ja kriipivalt ajakohane – peegeldus ühiskonnast, kus tehnoloogia edusammud pole enam ulme, vaid igapäevane reaalsus. Ja keset seda seisab Margus – üks mees, kellelt võeti töö, kuid mitte hääl.
Etendus on kahes vaatuses.

KINO "Svingerid 2"
2026-04-17 18:00 - 19:30 | Antsla Kultuurikeskus, Kooli tee 19, Antsla, Võrumaa, 66403, Eesti
Pilet 6 eur, sooduspilet 5 eur
Alla 14 a. keelatud!
Kui sa oled luumurrule plaastri pannud, kas sa siis imestad, et kohe püsti karata ja jooksu pista pole väga võimalik? Tuleb välja, et samamoodi on lood svingimisega. Õigemini sellega, kui loodetakse, et väike (aga mitte kunagi süütu) paarivahetus kõik sinu suhteprobleemid otsekui võluvitsa abil lahendab.
Seda peavad kahjuks omal nahal tundma nii Indrek ja Elen kui ka Tiina ja Andrus. Need kaks erineva taustaga paari on endiselt kimpus oma suhte värskena hoidmisega. Põhjuseid selleks jagub muidugi kuhjaga – Indrek, varem nii enesekindel ja bravuurikas, on pidanud kõrvalt vaatama, kuidas tema toimekas abikaasa on saavutanud suurt äriedu samal ajal, kui rohked hulljulged investeeringud keeruliste nimedega riikides on mehe majanduslikus seisus suuri korrektuure teinud ja ta naise rahakotist sõltuma pannud. Oma vajakajäämisi on ta aga varmas korvama vallutustega vasakult ja paremalt, kuni tema teed ristuvad Ingaga, kes ei kavatse olla mingi suvaline vallutus. Indrek saab nüüd omal nahal tunda, mida tähendab sihikindla vastassoo esindaja märklauaks olemine.
Andrus tunneb, et elurõõm on sõrmede vahelt libisemas ja üritab oma tunnetest Tiinale teada anda, tehese seda aga õnnetuseks täpselt nii sujuvalt, kui seda ühelt keskmiselt eesti mehelt oodata on.
Lahendus kõikidele nendele probleemidele näib olevat uus, intensiivne paariteraapia uues ja trendikas keskuses nimega “Draama-Maa”, kus saab läbi mängida kõikvõimalikud paaristsenaariumid ja nagu tuleb välja – tulla lagedale ka täiesti uute ja ennekuulmatute probleemidega, millele aitab omalt poolt kaasa ka erinevad värvikad tegelased, kes samuti näivad arvavat, et väike annus draamat saab suhtele ainult head teha…
“Svingerid 2” on 2017. aastal Eesti kinosid vallutanud muretu komöödia järg, kus esimesest filmist tuttavad tegelased püüavad muutuvate aegadega sammu pidada ja samas vaadata, et neil endil oleks ikka piisavalt aega sellele, mis elus tegelikult tähtis on.

Tantsuõhtu "Elumees"
2026-04-17 20:00 | Uue-Antsla Rahvamaja, Uue-Antsla, Antsla vald, Võrumaa, Eesti
Kevadine Tantsuõhtu Uue-Antsla Rahvamajas!
Laval hoiab meeleolu üleval armastatud Ansambel Elumees – tantsuhitid, mille saatel ei saa lihtsalt istuma jääda!
Avatud Kultuurikohvik!
Oma söök ja jook on lubatud!
Laudade broneerimine ja info: Kätlin 55901116
piletid Fienta – https://fienta.com/et/tantsuohtu-elumees
Kohapeal 15eurot.

Dialoogiring teemal ,,Kuidas ma hakkama saan?"
2026-04-19 10:00 - 14:00 | Tsooru Rahvamaja, Tsooru, Antsla vald, Võrumaa, Eesti
Dialoogiring on siis 2-3 tundi kestev vestlus osalejatega (umbes kümmekond inimest, mistahes elualal ja vanuses) ja osalejate vahel, mida juhib ja hoiab rajal dialoogi hõlbustaja/juhendaja, kes on ühtlasi n-ö ruumilooja, et kõik saaks väljendada oma mõtteid vabalt ja tõkestamata, ent ühtlasi erinevaid vaateid kuulata ja mõista püüdes. Dialoogi hõlbustaja ja ruumilooja rollis olengi siis mina – Ave Kikas.
Lisaks on kaasas ka arutelu üles märkija – anonüümsed märkmed saadetakse TÜ-le ja selle põhjal kogutud teadmised aitavad loodetavasti kogukondadel, organisatsioonidel ja otsustajatel teha teadlikumaid ja mõjusamaid valikuid.
Mis teemal dialoogiringides seekord räägitakse?
Tundub, et praeguse aja hektiline elutempo ja inforohkus on päris keerukad toime tulekuks. Eks ka geopoliitilised pinged ja muutunud julgeolekuolukord mõjutavad meid ning tekitavad ärevust. See paneb küsima, kuidas tulla toime keerulisel ajal, kust leida tuge ja mis annab jõudu edasi minna.
Dialoogiringides otsimegi koos vastuseid küsimustele:
kuidas ma hakkama saan?
mis aitab mul end turvalisemalt tunda?
mis toetab mind ja minu kogukonda?
Samas – meetodi võlu seisneb selles, et peamine on lihtsalt rääkimine ja üksteise kuulamine – ei pea jõudma ühisele seisukohale ega isegi omama ühesugust arvamust. Sisuliselt dialoogiringis me üheskoos arendame arutelukultuuri ja selle käigus loodetavasti paraneb ka meeleolu ja leevenevad mõned hirmud ja mured.
Dialoogiringide algatus on osa laiemast regiooni arutelukultuuri edendavast koostööst Borderland Dialogues. Sarnasel teemal arutavad inimesed samal ajal ka Soomes, Lätis, Norras, Leedus ja Poolas. Kõigis neis riikides otsitakse dialoogi kaudu viise, kuidas tulla toime ebakindla ja kiiresti muutuva ajaga ning tugevdada kogukondlikku sidusust.
Rohkem infot: https://kogu.ee/dialoogiringid-kuidas-ma-hakkama-saan/

Kino Tsoorus ,,Midagi tõelist"
2026-04-20 19:00 | Tsooru Rahvamaja, Tsooru, Antsla vald, Võrumaa, Eesti
pilet 6 eur
Film põhineb Martin Alguse 2018.aastal ilmunud samanimelisel debüütromaanil, mis on pälvinud kriitikute tunnustuse ning jõudnud ka teatrilavadele.

Kino Tsoorus "Svingerid 2"
2026-05-04 19:00 | Tsooru Rahvamaja, Tsooru, Antsla vald, Võrumaa, Eesti
pilet 6 eur, sooduspilet 5 eur
“Svingerid 2” on 2017. aastal Eesti kinosid vallutanud muretu komöödia järg, kus esimesest filmist tuttavad tegelased püüavad muutuvate aegadega sammu pidada ja samas vaadata, et neil endil oleks ikka piisavalt aega sellele, mis elus tegelikult tähtis on.

Sangaste mustlastantsurühma Viola etendus "MUSTLANNAKS SÜNDINUD"
2026-05-07 19:00 | Uue-Antsla Rahvamaja, Uue-Antsla, Antsla vald, Võrumaa, Eesti
🔥 MUSTLANNAKS SÜNDINUD 🔥
💃 Kirg. 🔥 Keelatud armastus. 💔 Julgus olla vaba.
19. aprillil 2026 kell 17.00 Sangaste kultuurimajas
Sangaste mustlastantsurühma Viola etendus „Mustlannaks sündinud“ viib sind romade naiste ellu – maailma, kus mehed otsustavad, kuid naised tunnevad, armastavad ja unistavad.
✨ See on lugu piiridest, mida ei tohi ületada…
✨ ja julgusest neid siiski ületada.
Etendus on inspireeritud Zaharia Stancu romaanist „Mustlaslaager“ ning põimib endas kirgliku tantsu, hingestatud muusika ja sügava emotsiooni.
Libreto: Marina Pulver
Muusikaline kujundus ja tantsud: Katrin Kõiv
Mustlastantsurühma juhendaja: Katrin Kõiv
🎭 Laval: Anne Zimbrot, Irja Hallik, Liia Kalvet, Kaidi Tsimmer, Sirje Vainola, Kaire Jakobson, Ly Käärik, Heli Edenberg, Eve Liivamägi, Marina Pulver
🎟️ Pilet: 7eurot
❤️ Tule ja koge lugu, mis puudutab hinge… ja ei jäta kedagi ükskõikseks.

Tsooru tantsuõhtu ansambliga Piiri Peal
2026-05-09 20:00 | Tsooru Rahvamaja, Tsooru, Antsla vald, Võrumaa, Eesti
Pilet eelmüügis 10 eur https://fienta.com/et/tantsuohtu-ansambliga-piiri-peal-2
kohapeal 15 eur
laudade broneerimine ja info Krista 5853 4682

Kuldre Kooli muusikal: ,,Epic: The Musical"
2026-05-13 18:00 - 18:30 | Antsla Kultuurikeskus, Kooli tee 19, Antsla, Võrumaa, 66403, Eesti
TASUTA
Kuldre Kooli 7. klassi õpilase Kristen Laaneviiri loovtöö raames valminud etendus nimega ,,Epic: The Musical”, mis on Jorge Rivera-Herransi loodud muusikaline mugandus Homerose eeposest “Odüsseia”.
See on kontseptuaalne albumite sari, mis järgib Odysseuse kümneaastast rännakut koju Ithakasse pärast Trooja sõda, keskendudes tema kohtumistele mütoloogiliste olenditega ja tema sisemisele võitlusele selle vahel, kas jääda halastavaks meheks või muutuda “koletiseks”, et ellu jääda. ,,Epic: The Musical on tehtud 9 erinevaks osaks, Kristeni loovtöös näeme me kahte esimest osa – ,,The Troy Saga’’ ja ,,The Cyclops Saga’’.
Muusikalise etenduse aitasid Kristenil lavale tuua sõbrad näiteringist ja juhendaja Agnes Kirsbaum.

Tsooru kevadlaat 2026
2026-05-16 09:00 - 14:00 | Tsooru Rahvamaja, Tsooru, Antsla vald, Võrumaa, Eesti
Info ja laadale registreerumine : Krista 5853 4682
Taimed, toit, käsitöö-ja rõivakaubad ning kultuuriprogramm Tsooru rahvamaja juures

Võrumaa memme-taadi pidu "Elo om iks nii hää"
2026-05-23 15:00 - 18:00 | Antsla Laululava, Antsla, Võrumaa, Eesti
TASUTA!
Kas otsid maikuu laupäevaks kevadist ja südantsoojendavat elamust kogu perele? Tule ja saa osa põlvkondadeülesest rõõmust, kus elukogemus kohtub tantsusammu ja lauluhäälega!
Tantsivad ja laulavad Võru maakonna memmed-taadid.
Korraldaja: Antsla Valla Kultuurikeskus.
Peo on lavastanud Tiiu Kungus, Elin Lihten ja Linda Kapp.

Näitus Pakleri galeriis
2026-06-15 13:00 - 2026-06-20 16:00 | Kauplus Pakler, Jaani 4, Antsla, Võrumaa, Eesti
15.–20. juunini täituvad endise Pakleri kapluse ruumid imelise loominguga, mida esitlevad meie oma piirkonna noored ja täiskasvanud, mis on valminud hooajal ja õppeaastal 2025-2026.
✨ Antsla Valla Kultuurikeskus
✨ Antsla Gümnaasium
✨ Kuldre Kool
✨ Karula laste ja noorte kunstiring
TASUTA
Korraldaja: Antsla Valla Kultuurikeskus. Kultuurikorraldaja-kujundaja Kertu Reva

Antsla valla JAANIÕHTU
2026-06-23 20:00 | Tsooru Rahvamaja, Tsooru, Antsla vald, Võrumaa, Eesti
Tähistame koos!
Antsla valla jaaniõhtu Tsoorus 23. juunil, algusega kell 20.00
Kutsume kõiki vallaelanikke ja külalisi nautima kaunist suveõhtut ning tähistama üheskoos jaaniaega!
Kavas:
Muusikaline elamus: Tantsuks ja kaasalaulmiseks tõmbab peo käima legendaarne ansambel JUSTAMENT!
Jaanimängud: Lustakad võistlused ja tegevused nii väikestele kui ka suurtele jaanilistele.
Tule pere ja sõpradega, võta kaasa hea tuju ja nautigem koos valget suveööd!
Sündmus on kõigile TASUTA!
Ootame teid kõiki!

VANA-AJA JAANIÕHTU
2026-06-24 18:00 | Uue-Antsla Rahvamaja, Uue-Antsla, Antsla vald, Võrumaa, Eesti
KOLMAPÄEVAL, 24. JUUNIL KELL 18.00
UUE-ANTSLA RAHVAMAJA PARGIS
VANA-AJA JAANIÕHTU
Tule veeda mõnus suveõhtu traditsioonilises ja rõõmsas jaanipeomeeleolus!
🎭 Tsooru külateatri komöödiaetendus “Jätku leiba”
🎶 Tantsuks mängib ansambel Vannamuudu
👧 Lastele lõbus programm koos peojuht Kellyga
🎲 Jaanimängud kogu perele
🏃‍♂️ Eelmisel aastal palju elevust pakkunud lõbus lüpsivõistlus
🌿 Salapärane sõnajalaõie otsimine
🍀 Loterii Allegri
☕ Kultuurikohvik
🧵 Avatud käsitöönäitus

Muinastuledeöö Uhtjärvel
2026-08-29 21:00
🔥 UHTJÄRVE MUINASTULEDE ÖÖ 🔥
Suve üks maagilisemaid õhtuid on taas tulemas!
Tule ja naudi lummavat Muinastulede Ööd Uhtjärve ääres – õhtut täis tuld, muusikat ja elamusi, mida ei unusta! ✨
Sind ootavad:
🔥 viiuldaja Sandra Hite
🔥 tulutantsijad Artistic Flow Studiost
🔥 järveäärne atmosfäär
☕ avatud kultuurikohvik
See on õhtu, kus leegid tantsivad, muusika kõlab ja suveöö muutub tõeliselt maagiliseks.
Võta sõbrad kaasa ning tule vaata ja naudi erilist elamust Uhtjärve kaldal!
📍Uhtjärve Laululava
📅 Laupäev, 29. august 2026
🕘 Algus kell 21.00
🎟 Pilet eelmüügist 12 €
🎟 Kohapeal 15 €
PILETID- https://fienta.com/et/muinastuledeoo-uhtjarvel
🔥 Muinastulede öö – õhtu, mida ei unusta!

Tsooru külateatri etendus "Jätku leiba"
2026-09-24 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
pilet 10 eur, kuni 12.a tasuta
Lugu hargneb taluköögis, kus elavad eakas perenaine Hilja ja tema seljavalude käes vaevlev pahur abikaasa Taavet. Tegevustikku sekkuvad uudishimulik naabrinaine Loore, kohalik tohter Sofia, abivajaja Jorss ning Taaveti elukogenud poolvend Nikolai, kes on linnaelu seljataha jätnud ja otsib uut algust maal. Läbi huumori ja sarkasmi joonistub välja kurb pilt maaelu üksindusest, ametnike hoolimatusest, kuid samas inimlikust soojusest ja naabritevahelisest kokkuhoidmisest.
Lavastaja Laine Keerov
Osades: Ale Annus, Marge Annus, Ly Raudsepp, Herki Hillak, Reet Riivik, Rainer Hillak/Allan Kannimäe, Liis Keerov/Anneli Vissel, Jarek Jõela/Ragne Jõela

Seasaare teatri etendus "Kadunud La Manche`i kohal"
2026-10-22 19:00 - 21:00 | Antsla Kultuurikeskus, Kooli tee 19, Antsla, Võrumaa, 66403, Eesti
pilet eelmüügis 12 eur https://fienta.com/et/seasaare-teatri-etendus-kadunud-la-manche-i-kohal
kohapeal 15 eur
Autor | Jean-Pierre Martinez näidendi ainetel
Lavastaja | Ain Saviauk
Laval
Reet Raudsepp | Christine
Saskia Sepp | Natalie
Kait Aidnik | Patrick
Kristjan Kaarjärv | John
John ja Christine valmistuvad hubaseks õhtusöögiks, kuhu on oodata ka nende lähedasi sõpru. Kõik muutub hetkega, kui uksest tormab sisse Natalie – segaduses, ahastuses ja pisarates. Ta teatab, et tema abikaasa Patricu lennuk, millega mees pidi koju naasma, on väidetavalt La Manche’i kohal alla kukkunud ning uudiste järgi pole ellujäänuid. Sel ajal, kui Natalie püüab oma leinaga toime tulla ja sõbrad teda lohutavad, saab John uudistest teada, et tema juhuslikult ostetud lotopilet on võitnud pöörase summa, 60 miljonit naela.
Õhtu areneb ootamatute ja koomiliste pööretega. Saladused hakkavad pinnale kerkima: kas Patricu lennuõnnetus on ikka see, mis paistab? Kas keegi teab rohkem, kui välja näitab? Samal ajal kerkivad esile küsimused sõprusest, aususest ja rahast – kui kaugele ollakse valmis minema, et oma unistusi täita? Valed, arusaamatused ja ootamatu külaline keeravad õhtu pea peale. Ja selle kõige keskel on kohver- õnneliku või hoopis õnnetu lotopiletiga.
„Kadunud La Manche’i kohal“ on tempokas ja vaimukas lavastus, kus elu suurimad pöörded võivad saabuda kõige ootamatumal hetkel. Hetkel millal saatusel on tahtmine sinu kulul lõbutseda.
Etendus on ühe vaheajaga
